text: Haşim Nahid doğum yeri olan Ərbili özünə soyad kimi götürməmişdən əvvəl məqalə və şeirlərini "Haşım Nahid" imzasıyla yazırdı. Hətta, bəzən məqalələrinin sonunda adının baş hərflərini-"H.N" istifadə edirdi. Yaradıcılığa şeirlə başlayır. Bununla bərabər, təhsil aldığı vaxtlarda bir neçə qəzetlərdə müxtəlif məqalələr dərc etdirir. İlk ciddi qələm təcrübəsini Yeni qələm qəzetinin 7 mart 1909-cu il sayında nəşr etdirir. Bundan sonra ard-arda "Serveti-Finun" dərgisində əruz vəznində şeirlərini çap etdirmişdir,,,,,. Hüquq fakültəsində oxuyarkən müəllimi Ahmet Şuaybın "Universitet insana elm verməz, ancaq bunun yolunu göstərər" sözlərinin təsiriylə şeirlərdən dərin mənalı məqalə yazılarına keçid edir. Bundan başqa H.N.Ərbilin heca vəzinli şeirləri də olmuşdur.